Zákopčiansky potok

** Zákopčiansky potok** je potok v regióne Kysuce, na území mesta Čadca a obcí Zákopčie a Raková v okrese Čadca v Žilinskom kraji. Je pravostranným prítokom Rakovej, v povodí Kysuce; má dĺžku . Je vodným tokom V. rádu. Hydrologické poradie (číslo povodia): 4-21-06-5766. Geomorfologická kategorizácia: geomorfologický celok Javorníky, geomorfologický podcelok Vysoké Javorníky.

## Prameň
Pramení v nadmorskej výške  v lesnom extraviláne na severnom úbočí vrchu Chotárny kopec s nadmorskou výškou , 400 m na sever od vrchola Chotárneho kopca, na území mesta Čadca, v geomorfologickom podcelku Vysoké Javorníky. Chotárny kopec zároveň tvorí trojchotárnik medzi mestom Čadca a obcami Ochodnica a Dunajov

## Opis toku
Tečie severným smerom, v nadmorskej výške  pretína obecnú hranicu a vteká na územie obce Zákopčie, v nadmorskej výške  priberá bezmenný pravostranný prítok, v nadmorskej výške  priberá bezmenný ľavostranný prítok, ľavým brehom obmýva les *Jedličná*, pravým brehom obmýva les *Brestová*, stáča sa do smeru severozápad, vyteká z lesa a vteká do poľnohospodárskeho extravilánu, v nadmorskej výške  vteká do intravilánu časti obce *U Holých*, v nadmorskej výške  priberá bezmenný pravostranný prítok, v nadmorskej výške  priberá bezmenný ľavostranný prítok, v nadmorskej výške  opúšťa intravilán časti obce *U Holých*, preteká trvalým trávnym porastom, v nadmorskej výške   priberá bezmenný ľavostranný prítok a vteká do lesa, pravým brehom obmýva les *Brehy*, oblúkom sa stáča do smeru západ, v nadmorskej výške  priberá bezmenný pravostranný prítok, ľavým brehom obmýva les *Mladá hora*, v nadmorskej výške  vteká do intravilánu obce Zákopčie do jej ústrednej časti obce *Zákopčie Stred*, v nadmorskej výške  priberá bezmenný ľavostranný prítok od časti obce *U Kordišov*, meandruje, v nadmorskej výške  priberá bezmenný ľavostranný prítok, ľavým brehom obteká úpätie kopca *Vŕšok* s nadmorskou výškou , podteká cestu *Raková-Zákopčie* a zároveň vteká na obecnú hranicu medzi Zákopčím a Rakovou, po ktorej tečie záverečných 50 m do ústia a v nadmorskej výške  ústi do Rakovej ako jej pravostranný prítok. Raková ďalej ústi do Kysuce. *Zákopčiansky potok* má osem bezmenných prítokov.

*Zákopčiansky potok* pramení a krátky úsek preteká na území mesta Čadca, preteká územím obce Zákopčie a krátky úsek v závere toku spolu s ústim preteká po obecnej hranici medzi obcami Zákopčie a Raková v okrese Čadca v Žilinskom kraji, v geomorfologickom celku Javorníky, v geomorfologickom podcelku Vysoké Javorníky.

## Pôvod názvu
Názov vodného toku *Zákopčiansky potok* má pôvod v názve obce Zákopčie, v priestore ktorej preteká a ústi. Z toponyma *Zákopčie* rozšírením o formant *-ský*, resp. aloformant *-iansky*, a kombináciou so všeobecným podstatným menom potok s významom *menší prirodzený vodný tok* bolo utvorené dvojslovné hydronymum atributívneho typu (dvojčlenný determinatívny názov so zhodou zložený z prídavného mena a z podstatného mena) *Zákopčiansky potok* ako súčasť veľmi početnej skupiny názvov v slovenskej toponymii, najmä hydronymii. Názov obce *Zákopčie*, ako typický predstaviteľ predponovo-príponového toponyma, má pôvod v polohe pomenúvaného geografického objektu z hľadiska pomenúvateľa vo význame *objekt ležiaci za kopcom, za menšou vyvýšeninou v teréne, za vŕškom*. Motivácia pomenovania je aj v súčasnej slovenčine jasná.

Hydronymum *Zákopčiansky potok* bolo štandardizované v roku 1994. Najstarší dochovaný písomný záznam toponyma Zákopčie je z roka 1662.

## Referencie

Kategória:Potoky na Slovensku
Kategória:Povodie Kysuce
Kategória:Vodné toky v okrese Čadca
Kategória:Vodné toky v Javorníkoch
Kategória:Čadca
Kategória:Zákopčie
Kategória:Raková (okres Čadca)